Fyrstu skrefin í grunnskóla : þáttaskil í lífi barna á mótum leik- og grunnskóla
Þessi ritgerð er lokaverkefni mitt til B.Ed. prófs í grunnskólakennslu yngri barna. Markmið verkefnisins er að skoða rannsóknir sem gerðar hafa verið á þáttaskilum í lífi barna á mótum leik- og grunnskóla og hvaða aðferðir hægt er að nýta til þess að mynda samfellu í námi barna. Kenningar fræðimannanna Dewey, Vygotsky og Bronfenbrenner um nám og þroska barna eru skoðaðar og hvaða áhrif þær hafa á skólaumhverfið eins og það er í dag. Megin markmið ritgerðarinnar er að skoða hvernig grunnskólakennarar geta tekið á móti börnum úr leikskólanum á farsælan hátt svo upplifun þeirra í þáttaskilum verði sem best. Rannsóknir hafa sýnt fram á að líðan barna í þáttaskilum á mótum leik-og grunnskóla getur haft gríðarlega mikil áhrif líðan þeirra og námsárangur í framtíðinni. Það er því gríðarlega mikilvægt að grunnskólakennarar séu meðvitaðir um líðan barna, reynslu þeirra og þekkingu við upphaf grunnskólans. Ritgerðin er skrifuð til þess að varpa ljósi á mikilvægi þess að taka vel á móti börnum sem eru að byrja í grunnskóla, auka meðvitund um líðan þeirra og mikilvægi þess að þau upplifi sig sem hluta af skólasamfélaginu.
BEd ritgerðir, Grunnskólakennsla yngri barna, Grunnskólanemar, Börn, Yngsta stig grunnskóla, Skólaganga
Networked Digital Library of Theses and Dissertations